OpenLLM-France/wikimedia huggingface dataset:
# Museu Nacional d'Història Natural d'Angola

* Aquest article tracta sobre el museu nacional angolès. Vegeu-ne altres significats a «Museu Nacional d'Història Natural».
El Museu Nacional d'Història Natural d'Angola (MNHNA) es troba al Largo do Kinaxixe, a la ciutat de Luanda, a Angola.
Creat en 1938 com a "Museu de Angola" era instal·lat a la Fortalesa de São Miguel de Luanda i comptava inicialment amb seccions d'Etnografia, Història, Zoologia, Botànica, Geologia, Economia i Art. Com annexa al Museu fou creada una biblioteca i l'arxiu històric colonial.
En 1956 es va traslladar a l'edifici actual, construït de nou per a allotjar el museu, actualment hi ha un ampli espectre d'espècies representatives de la rica i variada fauna angolesa. L'edifici té tres plantes i allotja salons amples on hi ha exemplars dissecats de mamífers, peixos, cetacis, insectes, rèptils i aus. Els espais estan decorats i ambientats de forma que intenta reproduir l'hàbitat natural de les espècies. El catàleg del museu també inclou riques col·leccions de moluscs, de papallones i de cloïsses, moltes d'elles del temps en què eren usades com a moneda a la costa occidental africana

## Referències

* ↑ Directory of museums in Africa. Kegan Paul International, 1 gener 1990, p. 28. ISBN 978-0-7103-0378-3.
* ↑ Angola - História da Moeda - Do Zimbo ao Kwanza

## Enllaços externs

* Museu Nacional de História Natural a museusluanda
* Museu Nacional de História Natural a redeangola
* Museu Nacional de História Natural (MNHN) Arxivat 2017-12-02 a Wayback Machine. a viaja.sapo.ao
# GLUT2

GLUT2 és una proteïna transmembrana transportadora de glucosa membre de la membre número 2 de la família 5 de transportadors de soluts (SLC5A2), que promou el pas de glucosa mitjançant el cotransport facilitat Na$^+$/glucosa i està implicada en el transport passiu de glucosa, especialment important en la reabsorció renal de glucosa.

## Localització

Aquesta isoforma s'expressa bàsicament en membranes cel·lulars de:
* fetge
* cèl·lules beta pancreàtiques
* hipotàlem
* membrana basolateral l'intestí prim
* membrana basolateral de les cèl·lules tubulars renals

## Funció

GLUT2 es caracteritza per una elevada capacitat de transport de glucosa però en canvi, una baixa afinitat per aquest monosacàrid, com indica la seva Km (Km = 15 - 20 mM), amb un valor força més elevat a la concentració normal de glucosa en sang (4 - 5 mM). Aquest fet el fa idoni pel seu paper com a "sensor de glucosa" en les cèl·lules β pancreàtiques, les encarregades de sintetitzar i alliberar insulina al torrent sanguini atenent a la concentració circulant de glucosa.
Al fetge intervindria en a captació i en l'alliberament de glucosa cap a la sang segons l'estat metabòlic general (dejuni/ingesta, exercici, etc.)
En l'intestí, com té lloc al ronyó, s'encarrega del transport transepitelial de glucosa amb l'objectiu de minimitzar-ne la pèrdua.
Es tracta d'un transportador de glucosa molt eficient, però també pot transportar galactosa, mannosa, fructosa i glucosamina.

## Enllaços externs

* MeSH entry: Glucose Transporter Type 2

## Referències

* ↑ Wells, R. G.; Pajor, A. M.; Kanai, Y.; Turk, E.; Wright, E. M.; Hediger, M. A. «Cloning of a human kidney cDNA with similarity to the sodium-glucose cotransporter». Am. J. Physiol., 263, 3, 1992, pàg. F459-F465. «Enllaç».
# Oliver Twist (pel·lícula de 1909)

Oliver Twist és una pel·lícula de 1909 dirigida per James Stuart Blackton.

## Argument

Oliver Twist (Edith Storey) és un nen orfe que porten a un orfenat. A causa del mal tractament que se li dona, un dia decideix escapar-se a Londres. Tot just arribar a la ciutat coneix Artful Dodger qui li dona acollida. Amb la innocència d'un nen de 10 anys, sense adonar-se s'endinsa en una banda de nois carteristes dirigit pel malvat Fagin (William J. Humphrey).

## Comentaris

Basat en la novel·la homònima de Charles Dickens.

## Altres adaptacions

* Oliver Twist (pel·lícula de 1912)
* Oliver Twist (pel·lícula de 1920)
* Oliver Twist (pel·lícula de 1922)
* Oliver Twist (pel·lícula de 1933)
* Oliver Twist (pel·lícula de 1948)
* Oliver Twist (pel·lícula de 1982)
* Oliver Twist (pel·lícula de 2005)
# Pandaloïdeus

Els pandaloïdeus (Pandaloidea) són una superfamília de crustacis decàpodes de l'infraordre Caridea. Inclou la gamba panxuda (Plesionika edwardsii).

## Taxonomia

La superfamília Pandaloidea inclou dues famílies:
* Família Chlorotocellidae Komai, Chan & De Grave, 2019
* Família Pandalidae Haworth, 1825
La principal família al Mediterrani occidental, i una de les més habituals entre els crustacis carideus, és la dels pandàlids, amb la gamba panxuda (Plesionika edwardsii) com una de les espècies més comunes.

## Referències

* ↑ «WoRMS - World Register of Marine Species - Pandaloidea Haworth, 1825». [Consulta: 28 setembre 2021].
* ↑ Història Natural dels Països Catalans. Enciclopèdia Catalana. Vol 9, "Artròpodes I", pp. 346.
# Clay

«Clay» té aquests significats:
* Biografies:
** Clay Regazzoni, pilot de Fórmula 1 suís.
** Clay Tucker (Lima, Ohio, 1980), jugador estatunidenc de bàsquet.
** Cassius Clay (1942), boxejador estatunidenc.
* Esport: U.S. Men's Clay Court Championships, competició tennística professional.
* Geografia: Clay (Alabama), població dels Estats Units a l'estat d'Alabama.
# Luci Ceseci Flavus

Luci Ceseci Flau (llatí: Lucius Caesetius Flavus) va ser un magistrat i polític romà del segle i aC.
Era tribú de la plebs l'any 44 aC. Juli Cèsar el va destituir perquè juntament amb el seu col·lega al tribunat, Gai Epidi Marul, havia tret totes les corones de les estàtues de Cèsar i havia empresonat a una persona que havia saludat Cèsar com a rei. Va perdre el càrrec i el seu lloc al senat. Cèsar va demanar al pare de Flavus que el desheretés, però el pare s'hi va negar, dient que preferia perdre els seus tres fills que marcar-los amb la infàmia. Als següents comicis, amb Cèsar ja mort, va tenir molts vots, ja que el seu enfrontament amb Cèsar l'havia fet popular.

## Referències

* ↑ [https://quod.lib.umich.edu/m/moa/acl3129.0002.001/185?rgn=full+text;view=image;q1=FlavusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 175. ]
# Wailers (desambiguació)

«Wailers» té aquests significats:
* The Wailers, 1963-1974, grup de ska i reggae constituït per Bob Marley, Junior Braithwaite, Beverley Kelso, Bunny Wailer, Peter Tosh, i Cherry Smith.
* Bob Marley & The Wailers, 1974-1981, grup de reggae liderat per Bob Marley.
* The Original Wailers, 2008-present, grup de reggae format per Al Anderson i Junior Marvin, entre d'altres.
* Wailers Band, 1974-present, banda de suport de Bob Marley & The Wailers fins a l'any 1981, ara liderada per Aston Barrett.
# Moragueres (Llobera)

Moragueres és una masia situada al municipi de Llobera, a la comarca catalana del Solsonès.

## Referències

* ↑ «Moragueres». Catàleg de Masies i Cases Rurals - Pla d'Ordenació Urbanística de Llobera. Ajuntament de Llobera, abril 2011, pàg. 40. Arxivat de l'original el 29 de desembre 2021 [Consulta: 4 gener 2023].
# Francis Pisani

Francis Pisani, nascut el 27 de setembre de 1942 a París, és un periodista francès, escriptor, professor, consultor i conferenciant.
Després d'haver estat durant un temps corresponsal a Mèxic, es va instal·lar l'any 1996 a Califòrnia on escriu especialment sobre tecnologies de la informació i de la comunicació (TIC). S'interessa per la influència que les TIC tenen en el funcionament de les xarxes socials i culturals.

## Biografia

Francis Pisani va estudiar a la Universitat de París i hi va fer un màster en dret públic l'any 1964. També estudia a l'Institut d'Estudis Polítics de París on es diploma l'any 1966.
Després d'això, va formar part de la promoció 1992-1993 de la Fundació Nieman de periodisme a la Universitat Harvard.
L'any 2000 fa un doctorat d'estudis llatinoamericans en ciències polítiques a la Universitat de París III.

## Blogs

Francis Pisani publica cròniques sobre TIC al seu blog: Transnets, hébergé al web del diari Le Monde, interromput des del mes d'agost de 2011. Al mes de juny de 2007 el web Wikio considera Transnets el 9è blog més influent de la blogosfera francesa. Està especialment interessat en el desenvolupament de la Wikipedia.
L'any 2011, llança Winch5, al voltant de la innovació i els mitjans socials, per visitar més de 30 ciutats entre setembre de 2011 i juliol de 2012. El projecte és seguit per diferents mitjans, francòfons, anglòfons i hispanòfons.

## Treballs
### Pel·lícules

La nit dels maies (Canal+, 1992, durada: 52 minuts) Cubans (Channel 4, 1988, durada: 52 minuts).

### Llibres

Tesi
La Méditerranée des Amériques plexus du continent, tesi de doctorat amb la direcció de Georges Couffignal, Universitat de Paris III, 2000
Altres
Torre Bela : on a tous le droit d'avoir une vie, J.C. Simoën, 1976. Muchachos : journal d'un témoin de l'insurrection sandiniste, Encre, 1980 (ISBN 2864180847)
Comment le web change le monde - L'alchimie des multitudes, en collaboration avec Dominique Piotet, Village Mondial, 2008 (ISBN 978-2-7440-6261-2)
Ficció
Huracán Cœur-du-Ciel, J.C. Lattés, 1991 (ISBN 2709610175) (novel·la)

## Referències

* ↑ «Francis Pisani». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].

## Enllaços externs

* Arxivat 2015-03-18 a Wayback Machine. Transnets: blog de Francis Pisani al web del diari Le Monde (inactiu des del 25 d'agost de 2011)
* Arxivat 2015-02-21 a Wayback Machine. Winch5: blog sobre innovació i mitjans socials de Francis Pisani al web del diari Le Monde.
* Lloc web de Francis Pisani (en castellà).
# Orió

«Orió» té aquests significats:
* Astronomia:
** Orió (constel·lació), constel·lació prominent a l'equador celeste
** Nebulosa d'Orió, també coneguda com a objecte Messier 42.
* Mitologia: Orió (mitologia), protagonista de diferents mites, segon un d'ells era un gegant caçador que fou mort per Diana i transformat en constel·lació
* Biografies:
** Orió de Tebes, escriptor grec.
** Orió d'Alexandria, gramàtic grec
# Pandaka silvana

Pandaka silvana és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 2,2 cm de longitud total.

## Hàbitat

És un peix d'aigua dolça, de clima subtropical i demersal.

## Distribució geogràfica

Es troba a Àfrica: Moçambic i Sud-àfrica.

## Observacions

És inofensiu per als humans.

## Referències

* ↑ Herre A. W. C. T., 1927. Gobies of the Philippines and the China Sea. Monogr. Bur. Sci. Manila Monogr. 23. 1-352.
* ↑ BioLib (anglès)
* ↑ Barnard, K. H., 1943. Revision of the indigenous freshwater fishes of the s.w. Cape region. Annals of the South African Museum v. 36 (pt 2): 101-262.
* 1 2 3 4 FishBase (anglès)
* ↑ Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Larson, H.K., 2001. A revision of the gobiid fish genus Mugilogobius (Teleostei: Gobioidei), and its systematic placement. Rec. West. Aust. Mus. (Suppl. Núm. 62):1-233.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
* uBio (anglès)
# ClayFighter

ClayFighter és un videojoc de lluita comercialitzat per a Super NES en 1993, i portat posteriorment a Mega Drive/Genesis en 1994. També està programat que siga llançat en la Virtual Console de Nintendo juntament amb els dos jocs de Earthworm Jim i Boogerman, també publicats per Interplay. La majoria del joc passa en un circ, centrant-se més en l'humor que en la mecànica de joc. Ofereix gràfics d'alta qualitat d'estil claymation (plastilina) que van ser creats fotografiant i digitalitzant models reals d'argila. El joc va ser un dels dos jocs de la franquícia "clay" realitzats per Interplay Entertainment, el segon va ser un joc de plataformes titulat Claymates.

## Argument

Un meteorit fet enterament d'argila xoca sobre un humil circ nord-americà. L'objecte interestel·lar contamina tots els empleats del circ, transformant-los en caricatures estranyes, amb nous superpoders.

## Personatges

Aquest joc conté vuit personatges jugables i un cap final:
* Bad Mr. Frosty: un ninot de neu
* Blob: una massa informe
* Blue Suede Goo: un fan d'Elvis Presley amb un llarg tupé que usa com a arma
* Bonker: un pallasso
* Helga: una dona vikinga
* Ickybod Clay: un fantasma de Halloween
* Taffy: una tira groga com de xiclet
* Tiny: un lluitador
* N. Boss: un cercle malèfic

## Seqüeles

El joc va ser seguit per una edició de torneig (tournament edition), i dues seqüeles, C2 Judgement Clay i ClayFighter 63 1/3 per a Nintendo 64, que al seu torn va ser seguit per una edició especial només per a llogar en les botigues de Blockbuster Video en Estats Units, la qual incloïa lluitadors addicionals esborrats del llançament original de 63 1/3, entre ells Lady Liberty, High Five, Lockjaw Pooch, i Zappa Yow Yow Boyz. Curiosament, molts atacs especials que els personatges usaven foren retirats, el sistema de combos també va ser alterat.
A pesar que el joc era exclusivament de lloguer no és rar que haja persones que tinguen el joc. Ja que molts Blockbusters van liquidar les seues existències d'exemplars de lloguer i les van vendre en les seues tendes com un joc usat.

### Clayfighter: Tournament Edition

Clayfighter: Tournament Edition va ser una modificació del joc original exclusiva per a Super Nintendo amb molts canvis com:
* La majoria dels escenaris del joc van ser modificats. Els escenaris de Bad Mr. Frosty i Blob no presenten canvis (així com l'escenari de N. Boss, ja que era només una recoloració de l'escenari de Blob), no obstant això els escenaris dels altres sis personatges van ser editats.
* Molts problemes de l'original van ser resolts. En particular, el problema per a jugar com N. Boss va ser eliminat.
* Molts nous mdoes van ser afegits, es van afegir més modes versus, ja que és una edició de 'torneig'.
* La introducció i la pantalla de títol van ser editades.
# Luigi Brugnatelli

Luigi Brugnatelli (Zinasco, 9 de desembre de 1859 — Pavia, 27 d'abril de 1928) va ser un científic i mineralogista italià. Luigi Brugnatelli es va llicenciar en química a la Universitat de Pavia, on començà la seva carrera, igual que el seu pare, avi i besavi (una família de químics de quatre generacions graduats a la mateixa universitat).

## Referències

* ↑ «Brugnatellite Mineral Data». [Consulta: 14 gener 2020].
* ↑ «Your Mineral Collection - Scientists». Arxivat de l'original el 2016-03-10. [Consulta: 14 gener 2020].

## Bibliografia

* Ettore Artini, Luigi Brugnatelli, Studio cristallografico della cerussite di Sardegna, "Atti della Reale Accademia dei Lincei" 1888, 4ª Serie, Volume 5, pp. 605–621.
* Luigi Brugnatelli, Studio cristallografico di alcune sostanze organiche, ivi, pp. 624–630.
* Luigi Brugnatelli, Sopra un nuovo minerale dei giacimenti di amianto di Val Lanterna, "Rendiconti R. Istituto Lombardo di Scienze e Lettere", s. 2^, vol.XXXV (1902), p. 879.
* Luigi Brugnatelli, Über Artinit, ein neues Mineral der Asbestgruben von Val Lanterna (Veltlin), Stuttgart, E. Schweizerbart, 1903
* Ettore Artini, Brugnatellite; nuova specie minerale trovata in Val Malenco, "Rendiconti della Regia Accademia Nazionale dei Lincei", Serie V, 18 (1909), pp. 3–6
* Ettore Artini, Sulla brugnatellite di Monte Ramazzo (Liguria), "Rendiconti della Regia Accademia Nazionale dei Lincei", Serie V, 31 (1922), pp. 491–496
* Ferruccio Zambonini, Luigi Brugnatelli, "Bollettino della Società Geologica Italiana", 1928, Volume 47, Fascicolo 2., pp. CLXVII-CLXX
# Waikoloa Village

Waikoloa Village és una concentració de població designada pel cens dels Estats Units a l'estat de Hawaii. Segons el cens del 2000 tenia 4.806 habitants.

## Demografia

Segons el cens del 2000, Waikoloa Village tenia 4.806 habitants, 1.750 habitatges, i 1.225 famílies La densitat de població era de 96,95 habitants per km².
Dels 1.750 habitatges en un 41,2% hi vivien nens de menys de 18 anys, en un 51,5% hi vivien parelles casades, en un 13,0% dones solteres, i en un 30,0% no eren unitats familiars. En el 19,7% dels habitatges hi vivien persones soles el 3,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,15.
Per edats la població es repartia de la següent manera: un 29,9% tenia menys de 18 anys, un 6,0% entre 18 i 24, un 34,3% entre 25 i 44, un 23,1% de 45 a 64 i un 6,7% 65 anys o més.
L'edat mediana era de 34,6 anys. Per cada 100 dones hi havia 104,34 homes. Per cada 100 dones de 18 o més anys hi havia 101,01 homes.
La renda mediana per habitatge era de 50.040 $ i la renda mediana per família de 55.222 $. Els homes tenien una renda mediana de 36.134 $ mentre que les dones 30.881 $. La renda per capita de la població era de 21.328 $. Aproximadament el 8,6% de les famílies i el 10,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waikoloa Village». American Fact Finder. Oficina del Cens dels Estats Units, 15-09-2010. Arxivat de l'original el 2020-02-16. [Consulta: 19 setembre 2010].
* ↑ «Geographic Comparison Table-Waikoloa Village». American Fact Finder. Oficina del Cens dels Estats Units, 15-09-2010.
# Museu de les víctimes del genocidi

El Museu de les víctimes del genocidi (en lituà: Genocido aukų muziejus) es localitza a Vílnius, Lituània, va ser establert el 1992 per ordre del Ministeri de Cultura de Lituània i el President de la Unió Lituana dels Presos Polítics i Deportats. El 1997 va ser transferit al Centre de Recerca del Genocidi i Resistència de Lituània. El museu està ubicat a l'antiga seu de la KGB als voltants de la Plaça de Lukiškės, per tant és conegut informalment com el «Museu de la KGB».

## Col·leccions

El museu està dedicat a col·leccionar i exhibir els documents relatius a l'ocupació de Lituània per la Unió Soviètica durant 50 anys, la resistència lituana, les víctimes de les detencions, deportacions i les execucions que van tenir lloc durant aquest període.
L'aspecte de la resistència no violenta està representada per llibres, publicacions clandestines, documents i fotografies. La col·lecció pertanyent a la resistència armada dels Germans del Bosc –terme que va ser emprat en els Països bàltics durant la Revolució russa de 1905–, inclou documents i fotografies dels partisans. Una secció dedicada a les víctimes de les deportacions i execucions conté fotografies, documents i objectes personals, aquesta col·lecció s'expandeix contínuament per donacions del públic.

## Referències

* ↑ «KGB Museum» (en lituà). Arxivat de l'original el 2009-01-07. [Consulta: 30 juliol 2013].
* ↑ Skultans, Vieda. The Testimony of Lives: Narrative and Memory in Post-Soviet Latvia, Routledge, 1a edició, 22 de desembre, 1997. ISBN 0-415-16289-0 pp- 83-84
# Francis Palmade

Francis Palmade (Sant Feliu d'Avall, 11 de gener del 1937) és un antic àrbitre nord-català de rugbi a 15.

## Carrera d'àrbitre

Arbitrà el seu primer partit internacional el 3 de febrer del 1973, en un partit que oposà la Selecció de rugbi d'Escòcia amb la de Gal·les.
Com a actuacions rellevants seves, es pot destacar que arbitrà dos partits del Torneig de les Cinc Nacions, dos partits dels British and Irish Lions contra els Springboks, i dos partits dels Lions contra els All Blacks. Va ser l'àrbitre del primer partit d'un equip dels Springboks amb un jugador que no fos blanc, Errol Tobias, el 1981, a Ciutat del Cap. Arbitrà el seu darrer partit internacional el 15 de març del 1986, en ocasió d'un enfrontament entre Irlanda i Escòcia.
El 2006 (i potser posteriorment) va ser delegat en partits del Campionat de França.
Francis Palmade és l'àrbitre a qui, de fet, es deu la major part de la tècnica gestual d'arbitratge que s'empra en l'actualitat. En l'any 1971, participant en un partit entre dos clubs anglesos, però mancat de prou vocabulari per arbitrar oralment -com es feia aleshores- decidí d'afegir el gest a la paraula i elaborà un codi simple i evocador que pogués ser entès per tothom. Un cop retirat continuà servint l'esport de la pilota oval, ara com a membre de l'equip internacional d'observadors entre els anys 1995 i 1999, i va tenir-hi la participació més destacada en la Copa del Món de Rugbi del 1999.
L'International Rugby Board el va distingir amb el "IRB Referee Award for Distinguished Service 2009" pels "40 anys d'extraordinaris serveis al Joc [de rugbi]".

## Palmarès d'àrbitre

* 16 partits internacionals
* 2 finals del Campionat de França: 1974 i 1979
* Challenge Yves du Manoir del 1972

## Notes

* ↑ Langage des signes en Ovalie
* ↑ «Official RWC 2015 Site - Francis Palmade receives IRB Referee Award».

## Bibliografia

* Jean-Pierre Romain-Ringuier Francis Palmade, une vie pour un sifflet Alain Barthelemy Eds, 2006. ISBN 2879232406
# Orió i la foscor

Orió i la foscor (títol original en anglès, Orion and the Dark) és una pel·lícula d'animació de comèdia i d'aventures estatunidenca dirigida per Sean Charmatz (en el seu debut com a director) i escrita per Charlie Kaufman, basada en el llibre infantil homònim d'Emma Yarlett. Produïda per DreamWorks Animation, la pel·lícula es va estrenar a Netflix el 2 de febrer de 2024 amb doblatge i subtítols en català.

## Repartiment de veus

* Jacob Tremblay com a Orió
* Paul Walter Hauser com a Foscor
* Werner Herzog

## Referències

* ↑ Delaney, Cole. «Dreamworks Reveals New Charlie Kaufman-Written Film 'Orion And The Dark,' Coming To Netflix In 2024 - Exclusive Video» (en anglès americà), 13-06-2023. [Consulta: 14 juny 2023].
* ↑ «Jacob Tremblay, Paul Walter Hauser Are a Young Boy and His Biggest Fear in Trailer for ‘Orion and the Dark’». , 09-11-2023 [Consulta: 9 novembre 2023].
* ↑ «DreamWorks Animation, Netflix Pair For Charlie Kaufman-Penned Orion and The Dark», 13-06-2023. [Consulta: 13 juny 2023].

## Enllaços externs

* Tràiler en català
# Passió (pel·lícula de 1969)

Passió (títol original en suec: En passion) és una pel·lícula sueca d'Ingmar Bergman, estrenada el 1969 i doblada al català.

## Argument

Andreas Winkelman viu sol a Fårö, retirat del món. Un dia, Anna, una jove vídua, li demana per telefonar. Andréas, que ha fet veure que sortia, escolta la seva conversa fosa en llàgrimes. Quan se'n va, oblida la seva bossa. Andréas l'escorcolla abans de portar-li. En aquesta ocasió, coneix una parella, Elis i Eva Vergérus, amb qui simpatitza. Un dia en què el seu marit és absent, Eva ret visita Andreas...

## Repartiment

* Max von Sydow: Andreas Winkelman
* Liv Ullmann: Anna Fromm
* Bibi Andersson: Eva Vergérus
* Erland Josephson: Elis Vergérus
* Erik Hel: Johan Andersson
* Sigge Fürst: Verner
* Svea Holst: La dona de Verner
* Annicka Kronberg: Katarina
* Hjördis Petterson: la germana de Johan

## Referències

* ↑ Títol en català a Ésadir.cat
* ↑ «En passion | Filmoteca de Catalunya». [Consulta: 2 juny 2024].

## Enllaços externs

* Crítica de la pel·lícula